CELEX: 32005R1087
Language: el
Date: 2005-07-09 00:00:00
Title: Κανονισμός (ΕΚ) αριθ. 1087/2005 της Επιτροπής, της 8ης Ιουλίου 2005, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/32
            
         ΚΑΝΟΝΙΣΜΌΣ (ΕΚ) αριθ. 1087/2005 ΤΗΣ ΕΠΙΤΡΟΠΉΣ
   της 8ης Ιουλίου 2005
   για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
   Εκτιμώντας τα ακόλουθα:
   
               (1)
            
            
               Το παράρτημα IV του κανονισμού (ΕΚ) αριθ. 1210/2003 περιέχει κατάλογο φυσικών και νομικών προσώπων φορέων και οντοτήτων που συνδέονται με το καθεστώς του πρώην προέδρου Σαντάμ Χουσεΐν που καλύπτονται από τη δέσμευση των κεφαλαίων και των οικονομικών πόρων σύμφωνα με τον εν λόγω κανονισμό.
            
         
               (2)
            
            
               Στις 22 Ιουνίου 2005, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο που κατονομάζει τον Σαντάμ Χουσεΐν και άλλους ανώτερους αξιωματούχους του πρώην καθεστώτος του Ιράκ, τα άμεσα μέλη των οικογενειών τους και τις οντότητες που ανήκουν ή ελέγχονται από τα πρόσωπα αυτά ή από πρόσωπα που ενεργούν για λογαριασμό τους ή υπό τις οδηγίες τους, για τους οποίους πρέπει να ισχύει η δέσμευση κεφαλαίων και οικονομικών πόρων. Το παράρτημα ΙV πρέπει, συνεπώς, να τροποποιηθεί ανάλογα.
            
         
               (3)
            
            
               Ο παρών κανονισμός πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ' αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2005.
      
         
            Για την Επιτροπή
         
         Eneko LANDÁBURU
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 169 της 8.7.2003, σ. 6· κανονισμός όπως τροποποιήθηκε τελευταία από τον κανονισμό (ΕΚ) αριθ. 1566/2004 της Επιτροπής (ΕΕ L 285 της 4.9.2004, σ. 6).
   
      ΠΑΡΑΡΤΗΜΑ
      Το παράρτημα IV του κανονισμού (ΕΚ) αριθ. 1210/2003 τροποποιείται ως εξής:
      Προστίθεται το ακόλουθο φυσικό πρόσωπο:
      
         «Muhammad Yunis Ahmad [άλλως α) Muhammad Yunis Al-Ahmed, β) Muhammad Yunis Ahmed, γ) Muhammad Yunis Ahmad Al-Badrani, δ) Muhammad Yunis Ahmed Al-Moali]. Διευθύνσεις: α) Οδός Al-Dawar, Bludan, Συρία, β) Δαμασκός, Συρία, γ) Μοσούλη, Ιράκ, δ) Wadi Al-Hawi, Ιράκ, ε) Ντουμπάι, Ενωμένα Αραβικά Εμιράτα, στ) Al-Hasaka, Συρία. Χρονολογία γέννησης: 1949. Τόπος γέννησης: Al-Mowall, Μοσούλη, Ιράκ. Υπηκοότητα: Ιρακινή.»